14. novembris

14. novembris ir gada 318. diena (319. garajā gadā) pēc Gregora kalendāra. Līdz gada beigām ir atlikušas 47 dienas.

 Vārda dienas 
Fricis, Vikentijs, Vincents

 Notikumi 
 1914. gads — Osmaņu impērijas islāma šeihs pasludināja lielo džihādu pret Apvienoto Karalisti, Franciju, Krieviju, Serbiju un Melnkalni.
 1918. gads — Čehoslovākija kļuva par republiku.
 1922. gads — par pirmo Latvijas Valsts prezidentu ievēlēja Jāni Čaksti.
 1940. gads — Otrais pasaules karš: vācu aviācijas uzlidojumā tika sagrauts Koventrijas vēsturiskais centrs Anglijā.
 1944. gads — Otrais pasaules karš: vācu pusē pārgājušais padomju ģenerālis Andrejs Vlasovs publicēja "Prāgas uzsaukumu", ar kuru tika nodibināta Vlasova armija.
 1969. gads — ASV palaists kosmosa kuģis Apollo 12, kurš veica cilvēku otro nosēšanos uz Mēness virsmas.
 1975. gads — Spānija atstāja Rietumsahāru.
 2003. gads — Jelgavā Lielās un Akadēmijas ielas krustojumā, skvērā pie Svētās Trīsvienības baznīcas torņa atklāja tēlnieces Artas Dumpes veidoto pieminekli Jānim Čakstem.

 Dzimuši 
 1567. gads — Orānas Morics (Maurits van Oranje), nīderlandiešu politiķis (miris 1626. gadā)
 1668. gads — Johans Lukass fon Hildebrants (Johann Lukas von Hildebrandt), Austrijas arhitekts (miris 1745. gadā)
 1719. gads — Leopolds Mocarts (Leopold Mozart), Austrijas komponists, mūzikas skolotājs un vijolnieks (miris 1787. gadā)
 1774. gads — Gaspare Spontīni (Gaspare Spontini), itāliešu komponists (miris 1851. gadā)
 1778. gads — Johans Nepomuks Hummels (Johann Nepomuk Hummel), Austrijas komponists un pianists (miris 1837. gadā)
 1788. gads — Mihails Lazarevs (Михаил Лазарев), krievu jūrasbraucējs (miris 1851. gadā)
 1805. gads — Fanija Mendelszone (Fanny Mendelssohn), vācu mūziķe (mirusi 1847. gadā)
 1829. gads — Kārlis Vilhelms Kupfers (Karl Wilhelm von Kupffer), vācbaltiešu anatoms (miris 1902. gadā)
 1840. gads — Klods Monē (Claude Monet), franču gleznotājs (miris 1926. gadā)
 1863. gads — Leo Bekelands (Leo Baekeland), Beļģijā dzimis ASV ķīmiķis un izgudrotājs (miris 1944. gadā)
 1882. gads — Fricis Virsaitis, latviešu ģenerālis (miris 1943. gadā)
 1885. gads — Sonja Delonē (Sonia Delaunay), franču māksliniece (mirusi 1979. gadā)
 1889. gads — Džavāharlāls Nehru (Jawaharlal Nehru), Indijas politiķis (miris 1964. gadā)
 1900. gads — Ārons Koplends (Aaron Copland), ASV komponists (miris 1990. gadā)
 1904. gads — Diks Pauels (Dick Powell), amerikāņu aktieris un režisors (miris 1963. gadā)
 1907. gads — Astrida Lindgrēna (Astrid Lindgren), zviedru bērnu rakstniece (mirusi 2002. gadā)
 1908. gads — Džozefs Makārtijs (Joseph McCarthy), ASV politiķis (miris 1957. gadā)
 1922. gads — Butross Butross-Gali (بطرس بطرس غالي, Boutros Boutros-Ghali), Ēģiptes politiķis, ANO ģenerālsekretārs (miris 2016. gadā)
 1928. gads — Vitālijs Masols (Віталій Масол), Ukrainas politiķis (miris 2018. gadā)
 1930. gads:
 Edvards Vaits (Edward White), ASV kosmonauts (miris 1967. gadā)
 Jānis Kušķis, latviešu filologs, politiķis (miris 2022. gadā)
 Jānis Pujats, Romas Katoļu baznīcas kardināls
 1933. gads — Freds Heizs (Fred Haise), ASV kosmonauts, lidotājs
 1938. gads — Īvs Šeilans (Yves Cheylan), franču šaha problēmists (miris 2021. gadā)
 1941. gads — Guna Ābele, latviešu sabiedriskā darbiniece (mirusi 2024. gadā)
 1946. gads — Sašīna Litlfetere (Sacheen Littlefeather), ASV aktrise un aktīviste (mirusi 2022. gadā)
 1948. gads — Čārlzs III (Charles III), Apvienotās Karalistes karalis
 1953. gads — Dominiks de Vilpēns (Dominique de Villepin), franču politiķis
 1954. gads — Kondolīza Raisa (Condoleezza Rice), ASV politiķe
 1958. gads — Ingrīda Latimira, Latvijas politiķe, ekonomiste (mirusi 2024. gadā)
 1961. gads — Jurga Ivanauskaite (Jurga Ivanauskaitė), lietuviešu rakstniece (mirusi 2007. gadā)
 1975. gads — Treviss Bārkers (Travis Barker), ASV mūziķis, bundzinieks
 1979. gads — Olha Kuriļenko (Ольга Куриленко, Olga Kurylenko), ukraiņu tautības Francijas aktrise un modele
 1980. gads — Sarmīte Rubule, latviešu aktrise
 1985. gads
 Tomass Vermālens (Thomas Vermaelen), Beļģijas futbolists
 Jurijs Žigajevs (Юрий Жигаев), Latvijas futbolists
1989. gads — Vlads Kirikešs (Vlad Chiricheș), rumāņu futbolists
1990. gads — Romāns Birki (Roman Bürki), Šveices futbolists
 1993. gads — Samuēls Umtiti (Samuel Umtiti), Kamerūnas izcelsmes Francijas futbolists
 1997. gads — Kristofers Nkunku (Christopher Nkunku), franču futbolists

 Miruši 
 565. gads — Justiniāns I (Justinianus), Bizantijas imperators (dzimis 483. gadā)
 1263. gads — Aleksandrs Ņevskis (Александр Невский), krievu kņazs, karavadonis (dzimis, iespējams, 1220. gadā)
 1716. gads — Gotfrīds Leibnics (Gottfried Leibniz), vācu filozofs un matemātiķis (dzimis 1646. gadā)
 1831. gads — Georgs Vilhelms Frīdrihs Hēgelis (Georg Wilhelm Friedrich Hegel), vācu filozofs (dzimis 1770. gadā)
 1915. gads — Bukers Vašingtons (Booker Washington), afroamerikāņu sabiedrisks darbinieks (dzimis 1856. gadā)
 1946. gads — Manuels de Falja (Manuel de Falla), spāņu komponists (dzimis 1876. gadā)
 1989. gads — Čhve Toksins (최덕신, Choe Dok-sin), korejiešu militārpersona, diplomāts un garīdznieks (dzimis 1914. gadā)
 1996. gads — Elmans Sērviss (Elman Service), ASV kultūras antropologs (dzimis 1915. gadā)
 2003. gads — Pēteris Laķis, latviešu filozofs, sociologs un politiķis (dzimis 1952. gadā)
 2020. gads:
 Armens Džigarhanjans (Արմեն Ջիգարխանյան), armēņu aktieris (dzimis 1935. gadā)
 Hasans Muratovičs (Hasan Muratović), Bosnijas un Hercegovinas Republikas premjerministrs (dzimis 1940. gadā)

 Svētku un piemiņas dienas 
 Bērnu diena (Indija)
 Pasaules diabēta diena

Kategorija:Novembris